Nr. C 139/36 De Europæiske Fællesskabers Tidende 5. 6. 89 
Udtalelse om forslaget til Rådets beslutning om Fællesskabets finansielle deltagelse i medlems­
staternes udgifter til at sikre, at fællesskabsordningen for bevarelse og forvaltning af fiskeres­
sourcerne overholdes 
(89/C 139/10) 
Rådet for De Europæiske Fællesskaber besluttede den 19. december 1988 under henvisning 
til EØF-traktatens artikel 198 at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for landbrug og fiskeri, som udpegede 
Jesus Muniz Guardado til ordfører. Sektionen vedtog sin udtalelse den 2. marts 1989. 
Det økonomiske og sociale Udvalg vedtog på sin 264. plenarforsamling den 30. marts 1989 
enstemmigt følgende udtalelse. 
1. Generelle bemærkninger 
1.1. ØSU accepterer Kommissionens forslag, som det 
betragter som nødvendigt for kontrollen med fiskeriak­
tiviteterne. 
1.2. ØSU mener, at Kommissionens forslag, som det 
nu er formuleret, samt den utilstrækkelige præcision i 
bilaget, kan give Kommissionen for megen magt til selv 
at træffe beslutninger og foretage vurderinger. 
1.3. ØSU udtrykker tvivl om lovligheden af visse 
bestemmelser angående sanktioner, men erkender dog, 
at sanktionerne skal have tilstrækkelig præventiv virk­
ning, hvis overtrædelser skal undgås. Det skal endvidere 
understreges, at midlerne under ingen omstændigheder 
må anvendes til andre formål end de tilsigtede. 
1.4. Det er efter ØSU's mening vigtigt, at kontrol­
myndighederne ikke lækker oplysninger, der kan kræn­
ke forretningshemmeligheder (fiskerizoner, udstyr osv.) 
til det nationale fiskerierhverv. 
1.5. ØSU er klar over, at de ønsker, der her fremfø­
res, indebærer en forøgelse af de fælles udgifter, og 
anmoder derfor om, at forslagets samlede budget tilpas­
ses herefter. 
2. Særlige bemærkninger 
2.1. Artikel 1, stk. 3 
ØSU mener, at der ikke bør ske en forskelsbehandling 
af medlemsstaterne, og at det ideelle ville være at fast­
sætte en fast procentdel for alle, men da opgaven med 
overvågning af fiskeriaktiviteterne i de forskellige med­
lemslande er af varierende omfang, godtager ØSU Kom­missionens forslag om fleksible bidrag. ØSU understre­
ger imidlertid, at der er for stor forskel mellem laveste 
og højeste bidrag, og foreslår derfor, at Fællesskabets 
bidrag skal ligge mellem 30 og 50%, især da der i 
finansieringsoversigten forudses et gennemsnitligt bi­
drag på 42,26 %. 
3. Særlige bemærkninger til bilaget 
3.1. ØSU bemærker, at udgifter til midlertidigt per­
sonale, som det lejlighedsvis er nødvendigt at ansatte 
til udførelse af en bestemt kontrol, ikke indgår i med­
lemsstaternes refusionsberettigede udgifter. Det foreslås 
derfor, at bilagets pkt. 1 deles i to afsnit: det ene om 
finansieringen af udstyr og det andet om midlertidigt 
ansat personale. 
Bilagets pkt. 2 
3.2. ØSU forstår ikke, hvorfor den forventede be­
talingsmåde skal anføres i ansøgningsprogrammet, og 
beder derfor Kommissionen om at belyse dette punkt 
nærmere. 
3.3. ØSU mener, at de kriterier, der opregnes i punkt 
3 og 4, bør specificeres nærmere, da de tillægges så stor 
betydning. 
Man bør dog være særlig opmærksom på medlemssta­
tens budgetmæssige kapacitet og velstand, under givne 
omstændigheder knyttet til den påkrævede grad af kon­
trol og størrelsen af de involverede zoner. 
Suppleringsprincippet bør fjernes fra listen over krite­
rier, da det direkte tilskynder medlemsstaterne til at 
nedskære deres egne udgifter i tillid til, at Fællesskabet 
bidrager med det manglende. 
5. 6. 89 De Europæiske Fællesskabers Tidende Nr. C 139/37 
3.4. Ved vurderingen af kontrollens effektivitet fore­
slår Kommissionen Rådet at tage hensyn til den natio­
nale lovgivning vedrørende sanktioner (Bilaget, pkt. 4, 
andet led). ØSU tvivler på, at Kommissionen har juri­
disk belæg for at medtage en sådan bestemmelse. ØSU 
mener ikke, at Kommissionen har ret til at dømme i straffesager; disse henhører under medlemsstaternes 
kompetence og har ikke været genstand for en overfør­
sel af suverænitet. Kommissionen kan opfordre til en 
harmonisering af de aktioner, som beskrives i medlems­
staternes lovgivning. 
Bryssel, den 30. marts 1989. 
Alberto MASPRONE 
Formand for 
Det økonomiske og sociale Udvalg 
Udtalelse om Kommissionens forslag om fastsættelse af priser for landbrugsprodukter og om 
dertil knyttede foranstaltninger (1989/1990) 
(89/C 139/11) 
Rådet for De Europæiske Fællesskaber besluttede den 9. februar 1989 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til ØSU's sektion for landbrug og fiskeri, som udpegede 
Rudolf Schnieders til ordfører. Sektionen vedtog sin udtalelse den 2. marts 1989. 
Det økonomiske og sociale Udvalg vedtog på sin 264. plenarforsamling den 31. marts 1989, 
med 89 stemmer for, 9 stemmer imod og 5 stemmer hverken for eller imod, følgende udtalelse. 
DEL I 
Indledende bemærkninger 
1. ØSU konstaterer, at Kommissionen med sine pris­
forslag for produktionsåret 1989/1990 følger bestræbel­
serne i retning af kontinuitet og sammenhæng i det 
europæiske landbrugs tilpasning til de nye markedsvil­
kår både i EF og på verdensmarkedet. 
2. Denne tilpasningsproces skal — som også inden 
for andre sektorer — finde sted på en socialt acceptabel 
måde. Til dette spørgsmål har ØSU fremsat be­
mærkninger i sine udtalelser af 30. oktober 1985 om 
perspektiverne for den fælles landbrugspolitik (!) og af 
19. november 1987 om gennemførelse af Fællesakten 
på landbrugsområdet (2). 
(!) EFT nr. C 330 af 20. 12. 1985. 
(2) EFTnr. C 356 af 31. 12. 1987. 3. For alle ledsageforanstaltningers vedkommende 
må man sikre, at de gennemføres på afbalanceret vis i 
samtlige medlemsstater. Mange foranstaltninger er ikke 
blevet gennemført i alle medlemsstater, fordi de supple­
rende finansielle midler, som medlemsstaterne skal bi­
drage med, ikke har været til stede i det fornødne 
omfang, eller fordi medlemsstaterne har holdt dem 
tilbage. Dette fører enten til, at producenterne behand­
les forskelligt, eller også opnår man ikke det tilsigtede 
mål (f.eks. mindskelse af produktionen via braklægning 
eller ydelse af kompensation for indkomsttab). ØSU 
opfordrer Kommissionen til at træffe de nødvendige 
foranstaltninger til løsning af disse problemer. 
4. Kommissionens prisforslag skal ses i sammen­
hæng med andre foranstaltninger, som Kommissionen 
har bragt i forslag: landdistrikternes fremtid, landbrug 
og miljøbeskyttelse, Fællesskabets strategi og aktion 
inden for skovbrugssektoren og beskyttelse af naturlige 
og delvis naturlige levesteder samt af vilde dyr og plan-